અમદાવાદના બાપુગનર, નિકોલ, વસ્ત્રાલ સહિતના વિસ્તારો હાર્દિક પટેલના ઉપવાસ આંદોલને પગલે પોલીસ છાવણીમાં ફેરવી દેવાયા છે. અહીં, એસઆરપીની બે ટૂકડીઓ સહિત 1,000 જેટલા પોલીસકર્મીઓને તૈનાત કરી દેવાયા છે. ઉપરાંત 50 વાહનોમાં પોલીસ આ વિસ્તારોમાં સતત પેટ્રોલિંગ કરી રહી છે. આ ઉપરાંત પાટીદાર આંદોલનનું એપી સેન્ટર ગણાતા સુરતના વરાછા વિસ્તારમાં હાર્દિકના ઉપવાસને લઈને મોટી સંખ્યામાં પોલીસ કાફલો ખડકી દેવાયો છે. વરાછા ઉપરાંત કાપોદ્રા, સરથાણા, મોટા વરાછા, કતારગામમાં પણ ચુસ્ત પોલીસ બંદોબસ્ત ગોઠવી દેવાયો છે.